Mark Zuckerberg แนะ พ่อแม่ควรสอนลูกเล่นเกมส์! - FINNOMENA
Mark มองว่าการเล่นเกมเป็นประตูไปสู่การเขียนโปรแกรม หรือทำให้เราอยากต่อยอดมันในแนวทางอื่นๆ
20 ก.พ. 2560

“เกมส์” มักจะถูกกล่าวหา โดนโยนความผิดให้อยู่เสมอ ในสายตาของผู้ใหญ่ที่ไม่เข้าใจ มักจะมองเกมส์ว่า เป็นต้นเหตุของปัญหาความรุนแรงและอาชญากรรมในเด็ก ทำให้เกมส์ถูกกล่าวหาว่า เป็นสื่อขยะและไม่มีประโยชน์สำหรับเด็กไปโดยปริยาย
อย่างไรก็ตาม เกมส์ก็ได้เป็นจุดเริ่มต้น ของบุคคลท่านหนึ่งที่มีอิธิพลต่อไลฟ์สไตล์ของคนทั้งโลกอย่าง Mark Zuckerberg ผู้ก่อตั้ง Facebook ที่พวกเราใช้งานกันทุกวัน
Mark ได้เติบโตมาทางตอนเหนือของรัฐนิวยอร์ก ซึ่งเมื่อถึงฤดูหนาวก็จะมีหิมะให้เล่นกัน แต่ด้วยสภาพอากาศที่ไม่เป็นใจ ทำให้เขาและพี่สาวของเขาอดเล่นปาหิมะ เขาจึงแรงบันดาลใจในการสร้างเกมปาหิมะบนคอมพิวเตอร์ และนี่ก็เป็นจุดเริ่มต้นของชีวิตการเขียนโปรแกรมของเขา
Mark มองว่าการเล่นเกมเป็นประตูไปสู่การเขียนโปรแกรม หรือทำให้เราอยากต่อยอดมันในแนวทางอื่นๆ “ผมคิดว่าสิ่งรอบๆ ตัวเด็กที่กำลังเติบโตเหล่านี้ เช่น การสร้างเกมและเล่นเกม มันเป็นสิ่งสำคัญมากอย่างหนึ่ง”
“เพราะผมคิดว่านี่คือวิธีหนึ่งที่เด็กๆ จะได้เขียนโปรแกรมเป็น ผมคงเขียนโปรแกรมไม่เป็น ถ้าผมไม่ได้เล่นเกมเมื่อตอนเป็นเด็ก”
ซึ่งการเล่นเกมจะก่อประโยชน์ ก็ต่อเมื่อเราสามารถจับประเด็นหรือเก็บเกี่ยวเอาสิ่งต่างๆ จากเกมมาประยุกต์ใช้ ซึ่งส่วนนี้เองที่พ่อแม่ต้องคอยให้คำแนะนำลูกๆอย่างใกล้ชิด
ที่มา : http://www.catdumb.com/let-your-children-play-video-games-717/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
Facebook
Mark Zuckerberg
News Digest
แชร์บทความ: